Richard Aldington
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands litteratur på 1900-tallet
Richard Aldington var en britisk forfatter. Han og hans første kone Hilda Doolittle var fremtredende imagister i tiden omkring 1914.
Forfatterskap Aldingtons første diktsamling, Images (1915), og senere samlinger er opptatt i The Complete Poems of Richard Aldington (1948), som også inneholder lengre dikt som A Fool i' the Forest (1925). Han tjente ved fronten under første verdenskrig, og inntrykkene derfra fylte mye av hans senere diktning med bitterhet og krass ironi. Krigsromanen Death of a Hero (1929) er et poengtert uttrykk for krigsungdommens reaksjon mot militarisme og tapt nasjonalfølelse. Andre romaner er The Colonel's Daughter (1931) og Alle er vi fiender (originaltittel All Men Are Enemies, 1933; norsk oversettelse i 1948). Han skrev biografier over blant andre Voltaire, Arthur Wellesley Wellington og D. H. Lawrence. Life for Life's Sake (1941) er en selvbiografi. Les mer i Store norske leksikon Storbritannias litteratur Storbritannias historie Eksterne lenker Aldington i Poetry Foundation Aldington på poets.org Aldingtons bøker i Open Library Aldingtons bøker i Project Gutenberg Aldingtons bøker som lydbøker i LibriVox Aldington på norsk: bøker i Nasjonalbiblioteket Litteratur Whelpton, Vivien (2019): Richard Aldington: Poet, Soldier and Lover, 1911-1929. ‎ Lutterworth Press, andre utgave. ISBN 978-0718895464 Whelpton, Vivien (2018): Richard Aldington: Novelist, Biographer and Exile 1930-1962. Lutterworth Press. ISBN 978-0718894771